**ΚΥΚΛΟΦΟΡΙΑΚΗ ΜΕΛΕΤΗ ΠΟΛΕΩΣ ΑΡΓΟΣΤΟΛΙΟΥ**

**ΠΡΟΣΚΛΗΣΗ ΓΙΑ ΔΙΑΒΟΥΛΕΥΣΗ**

*Αγαπητοί Συμπολίτες,*

*Ο Δήμος Αργοστολίου έχει ξεκινήσει τη διαδικασία εκπόνησης «****Κυκλοφοριακής Μελέτης για τη βελτίωση της κυκλοφορίας πεζών και οχημάτων και την οργάνωση της στάθμευσης στην πόλη του Αργοστολίου****». Στο πλαίσιο αυτό, βρίσκεται σε εξέλιξη ένα πρόγραμμα συλλογής στοιχείων αναφορικά με τα κυκλοφοριακά χαρακτηριστικά της περιοχής μελέτης, τη στάθμευση και την επαναξιολόγηση των υφιστάμενων κυκλοφοριακών ρυθμίσεων. Παράλληλα, διερευνώνται επεμβάσεις σε ευαίσθητα σημεία του πολεοδομικού ιστού όπως είναι οι σχολικές μονάδες, οι κόμβοι και οι βασικές διασταυρώσεις της πόλης.*

*Στόχος, της παρούσας προσπάθειας είναι να καταστεί η πόλη περισσότερο λειτουργική και ασφαλής με επίκεντρο όχι μόνο την κυκλοφορία των οχημάτων αλλά και τον άνθρωπο. Υπό την έννοια αυτή, βασικός σκοπός της παρούσας διαβούλευσης είναι να καταγράψει τις απόψεις των φορέων και των πολιτών σχετικά με τα προβλήματα και τις αδυναμίες της υφιστάμενης κυκλοφοριακής εικόνας στην πόλη του Αργοστολίου αλλά και τις λύσεις, παρεμβάσεις, μέτρα και βελτιώσεις που πρέπει να υιοθετηθούν.*

*Τα αποτελέσματα της διαβούλευσης θα αξιολογηθούν από την Μελετητική Ομάδα και από τις αρμόδιες υπηρεσίες του Δήμου ώστε να διαμορφωθεί το οριστικό σχέδιο κυκλοφοριακής οργάνωσης το οποίο αναμένεται να περιλαμβάνει:*

*1. Κυκλοφοριακές Ρυθμίσεις,*

*2. Οργάνωσης της Στάθμευσης,*

*3. Επεμβάσεις για την Οδική Ασφάλεια,*

*4. Δημιουργία Κόμβων,*

*5. Αστική Συγκοινωνία,*

*6. Πεζοδρόμια – Πεζόδρομοι,*

*Η συμμετοχή σας στη διαβούλευση με την αποστολή σχολίων και παρατηρήσεων επί των ανωτέρω θεμάτων, θεωρείται ιδιαίτερα χρήσιμη και απαραίτητη.*

*Σας καλούμε να ανταποκριθείτε στη συμπλήρωση του Ερωτηματολογίου που ακολουθεί.*

*Ευχαριστούμε για τη συνεργασία.*

***Διονύσιος Μινέτος***

***Αντιδήμαρχος Τεχνικών Έργων***

***& Πολιτικής Προστασίας***

**ΕΡΩΤΗΣΕΙΣ ΓΙΑ ΔΙΑΒΟΥΛΕΥΣΗ**

**1. Ποια είναι τα τρία (3) πιο σημαντικά προβλήματα που αντιμετωπίζετε σε σχέση με τις μετακινήσεις σας;**

* Έλλειψη δρομολογίων δημόσιας συγκοινωνίας
* Η κίνηση του πεζού δεν είναι άνετη και ευχάριστη
* Έλλειψη θέσεων στάθμευσης I.X και δίκυκλων
* Έλλειψη σεβασμού στον πολίτη από τους άλλους χρήστες του δρόμου
* Κακή ποιότητα οδοστρώματος
* Η κίνηση του πεζού δεν είναι ασφαλής
* Ρύπανση - θόρυβος
* Κόστος μετακινήσεων

**2. Ποια θεωρείτε τα πιο σημαντικά εμπόδια για να μετακινηθείτε με ΙΧ εντός του Αργοστολίου; (επιλέξτε έως 3 απαντήσεις)**

* Κυκλοφοριακή συμφόρηση
* Δυσκολία εξεύρεσης χώρου στάθμευσης
* Ελλιπής συντήρηση οδικού δικτύου
* Επικίνδυνη οδηγική συμπεριφορά
* Μειωμένη οδική ασφάλεια
* Μη επαρκής ορατότητα σε διασταυρώσεις
* Δεν διαθέτω δίπλωμα οδήγησης
* Δεν διαθέτω ΙΧ

**3. Πόσο χρόνο δαπανάτε για την ανεύρεση θέσης στάθμευσης στο κέντρο του Δήμου (σε λεπτά);**

**4. Ποια θεωρείτε τα πιο σημαντικά εμπόδια για να μετακινηθείτε πεζοί εντός του Αργοστολίου; (επιλέξτε έως 3 απαντήσεις)**

* Ανύπαρκτα ή στενά πεζοδρόμια
* Έλλειψη πεζοδρόμων και οδών ήπιας κυκλοφορίας
* Κατάληψη πεζοδρομίων από σταθμευμένα οχήματα
* Κίνδυνος από την κίνηση οχημάτων (υψηλές ταχύτητες, συμπεριφορά οδηγών)
* Έλλειψη διαβάσεων πεζών
* Δεν τηρείται η προτεραιότητα των πεζών έναντι των οχημάτων
* Έλλειψη επαρκούς φωτισμού κατά τις βραδινές ώρες
* Δε μου αρέσει το βάδισμα
* Πρόβλημα υγείας
* Κακή Αισθητική Δημόσιου Χώρου

**5. Ποιος είναι ο κύριος τρόπος μετακίνησής σας; Ποιος είναι δηλαδή ο βασικός τρόπος με τον οποίο μετακινήστε για να πάτε στη δουλειά, για ψώνια, για εκπαίδευση;**

* Είμαι οδηγός αυτοκινήτου
* Είμαι επιβάτης αυτοκινήτου
* Είμαι ποδηλάτης/ισσα
* Είμαι πεζός/ή
* Είμαι χρήστης/στρια ΚΤΕΛ
* Άλλο:

**6. Αναφέρετε λύσεις, παρεμβάσεις, μέτρα και βελτιώσεις που πρέπει να υιοθετηθούν για συγκεκριμένα κυκλοφοριακά θέματα, προβλήματα ή γεωγραφικές θέσεις του πολεοδομικού ιστού, που κατά την άποψή σας θα συντελούσαν ώστε η πόλη να καταστεί περισσότερο λειτουργική και ασφαλής** (έως 250 λέξεις):